
Maagizo:
(a) Andika jina lako na nambari yako ya mtihani katika nafasi ulizoachiwa hapo juu.
(b) Tia sahihi yako kisha uandike tarehe ya mtihani katika nafasiulizoachiwa hapo juu.
(c) Jibu maswalimanne pekee.
(d) Swali la kwanza ni la lazima
(e) Maswali hayo mengine matatu  yachaguliwe kutoka sehemu nne zilizobaki;yaani:Riwaya, Tamthilia, Ushairi na Hadithi Fupi
(f) Usijibu maswali mawili kutoka sehemu moja.
(g) Majibu yote lazima yaandikwe kwa lugha ya Kiswahili.
(h) Watahiniwa ni lazima wahakikishe kwamba kurasa zote za karatasi  hii zimepigwa chapa sawasawa na kuwa maswali yote yamo

Kwa matumizi ya mtahini pekee:

SEHEMU A: fasihi simulizi
Lazima

 (i) Ngomezi ni nini?									(alama 3)
 (ii) Andika mifano mitatu ya ngomezi za kisasa.					(alama 3)
(iii) Taja aina tano za ujumbe wa ngomezi.				 		(alama 5)
(iv) Jamii hupata manufaa gani katika kutumia ngomezi?				(alama 6)

(b) Eleza ubora wa kutumia mbinu ya uchunzaji katika kukusanya data ya fasihi simulizi													(alama 4)
SEHEMU B: RIWAYA 
Clara Momanyi:Nguu za Jadi
Jibu swali la 2 au la 3
2. “Ndiyo,anajua kule aliko na anajua anayemfadhili.  Mama yangu! Isiwe ni…Mungu wangu!”
(a) Eleza maudhui mawili yanayojitokeza katika dondoo hili.			(alama 4)
 (b) Onyesha namna  Mangwasha alivyodumisha familia yake. 			(alama 16)
AU
3. Yapimeni maneno ya… ‘Hata kama tuna ushahidi huu, tangu lini panya akashinda kesi mbele ya baraza la paka?”
	(a) Fafanua muktadha wa maneno haya.					(alama 4)
	(b) Eleza sifa tatu za msemaji wa maneno haya				(alama 6)
	c) Onyesha jinsi akina ‘panya’ walivyonyimwa haki na akina ‘paka’ katiak riwaya hii 
(alama 10)
SEHEMU C: TAMTHILIA
Timothy Arege:Bembea ya Maisha
Jibu swali la 4 au la 5
4. “Maradhi! Madhila yake hayasemeki. Yukimla mtu humthakilisha.  Humwacha hoi, hana mbele wala nyuma.”
(a). Eleza muktadha wa maneno haya.						(alama 4)
(b). Fafanua sifa nne za msemaji.							 (alama 4)
(c) Bainisha mbinu za kitindo katika dondoo hili.					(alama 2)
(d) Jadili madhila ya maradhi kwa kurejelea tamthilia ya ‘Bembea ya maisha’.(alama 10)
Au
5. “Eti hajakosa adabu? Mtu ana ubaguzi kama nini! Ana moyo mgumu kama jiwe! Amejaliwa lakini bahili kama mchanga wa dhahabu. Hajui mali ya bahili huliwa na wadudu?”
(a). Eleza muktadha wa dondoo hili 							(alama 4)
(b). Tathmini umuhimu wa maswali ya balagha katika dondoo hili. 			(alama 2)
(c) Bainisha na kutoa mifano ya vipengele vingine viwili vya kimtindo katika dondoo hili.
(alama 4)
(d) Fafanua nafasi ya anayetwa bahili katika dondoo hili katika kuijenga Tamthilia ya Bembee ya maisha. 										(alama 10)
SEHEMU D: USHAIRI
jibu swali la 6 au la 7
6. Soma shairi lifuatalo kisha ujibu maswali.
Kama dau baharini,duniya inavyoyumba,
Limeshamiri tufani,kila mmoja lakumba,
Viumbe tu hali gani!

Duniya yatishika,utahisi kama kwamba,
Vilima vyaporomoka,na kuvurugika myamba,
Viumbe tu hali gani!

Tufani hilo la kusi, languruma na kutamba,
Linapuliza kwa kasi, hapana kisichoyumba,
Viumbe tu hali gani!

Mujiwe ni kubwa sana,mfanowe kama nyumba,
Yazuka na kugongana, wala hatuna la kwamba,
Viumbe tu hali gani!
Mibuyu hata mivule, kama usufi na pamba,
Inarusha vile vile,seuze hiyi migomba,
Viumbe tu hali gani!

Ni kipi kilotuliya,tuwazeni na kudumba,
Mandovu kiangaliya, yagongana na masimba,
Fisi wako hali gani?
Hata papa baharini,tufani limewakumba,
Walio mikondoni,kila mmoja asamba,
Dagaa wa hali gani!

Mashehe wa mdaduwa, kwa ubani na uvumba,
Tufani hilo kwa kuwa,kusoze kwake kutamba,
Itokee afueni!
Maswali
(a) Andika kichwa mwafaka kwa shiri hili.					(alama 1)
(b) Eleza dhamira ya mshairi. 							(alama 2)
(c) Fafanua bahari zozote tatu za shairi hili.					 (alama 3)
(d) Onyesha vipengele viwili vya uhuru wa kishairi kisha ubainishe ni kwa nini mshairi alitumia. 									(alama 4)
(e) Ainisha jinsi alimwengu unavyokumbwa na misukosuko. 			(alama 4)
(f) Andika ubeti wa tano katika lugha tutumbi.					(alama 3)
(g) Eleza umbo la ubeti wa sita katika shairi. 					(alama 3)
au
7. Soma shiri lifuatalo kisha ujibu maswali.
    Kilio cha Lugha
Ni wimbo najiimbia,nijiliwaze
Sina wa kusaidia,nasongwa sina nafasi
Kiwa kwetu naumia,kwengine si mahususi
Lugha ya mtu mweusi,Kiswahili chalilia 
Wataalamu ni nani,mulipo mwaninyanyasa
Hamna nami imani, wala kupanga siasa,
Mwasema sayansini,siku ningalitosa,
Mwanambia nikotosa,kuiva sijafika.

Ela muelewe sana, Maamuma na Imamu,
Mulipokuwa vijana, kwenu nilikuwa timamu,
Sasa mumesoma sana, mwaniona ni haramu,
Mujue kuwa dawamu,utumwa mwauridhia.

Mzaliwapo mwalia, ‘maa’, maneno ya kwanza,
Lugha unayokulia, ya mama zetu ya kwanza,
Wa lugha muwedoria, muweze na kuikuza,
Sio kujipendekeza, uzungu kuigiza.
Majira ya ukoloni, ukombozi kusambaza,
Lugha mulithamini, Kiswahili kufukiza,
Hata kule risavuni, kizungu hanikuwaza,
Sasa mbona mwanibeza, mbali mwanitupilia?

Sayansi sio asili, msamiatiwe sinao,
Sayansi yataka mbali, msamiati ni wa hao
Nitakuwa Kiswahili, kiomba majina yao
Lugha kujikuza kwao,huomba linalofaa.

Enyi viongozi wetu ipangeni nadharia,
Kujenga siasa yetu, tuzidi kuwa huria
Lugha hata ‘mbusha watu, tuche kuriaria,
Sifa ni kwa chake mtu, cha mwenzi  hutoringia.
Utajiri wangu hasa,nikiwatajia woter,
Msamiati huwa, ni wa Afrika yote,
Na methali za kuasa, nahau na ngeli zoter,
Na nisemwapo popote, ujumbe hukamilika.

Afrika ndipo petu, pa wabantu halisi,
Baba na mama ni Bantu, shina la wangu ukwasi,
Warabu na wengi wetu, sio wangu Adinasi
Kwao ‘meomba kiasi, ili kujizidisha.

Mfumo mpya hongera, wa elimu humu Kenya,
Lugha takuwa imara,ukabila tutafinya,
Kiswahili ni ibara, kila mtu kiimanya,
Methali imetuonya, mtumwa si mwasilia

Tamati lugha yalia, yabaguliwa bayana,
Kukua imeridhia, msamiati kufana,
Wengine wataijulia, kwa marefu na mapana,
Lugha yenu ya maana, mwaipuuza yalia.

(a)Ukizingatia vigezo vifuatavyo,Eleza Bahari za shairi hili				(alama 4)
	(i) mpangilio wa vina
	(ii) Idadi ya vipande
(b).  Kwa kutaja hoja nne, eleza kwa nini shairi hili likaitwa kilio cha lugha.	(alama 4)
(c) Andika ubeti wa tatu kwa lugha ya nathari					(alama 4)
(d) Eleza toni ya shairi hili    								(alama 2)
(e) Tambua uhuru wa kishahiri uliotumiwa kwa kurejelea mifano mitatu		(alama 3)
(f). Bainisha nafsineni katika shairi hili. 						(alama 1)
(g) Eleza maana ya maneno yafuatayo kwa mujibu wa shairi hili. 			(alama 2)
	(i) kuriaria
(ii) nasongwa
8. HADITHI FUPI: MAPAMBAZUKO YA MACHWEO.
Hadithi ya mziu wa kipwerere – Yusuf Shoka Hamad
“ Nisamehe mwanangu, nisitiri mwanangu, nizike duiani unifunike akhera, mwanangu! Ni kweli yote uliyoyasema,lakini ujue tu kama siko peke yangu.  Piautambue mimi leo ya kwanza kuja humu.  Haya mie siyajui wala hayanihusu kanwe.  Lakini, mwanangu, kamba hukatikia pabovu tu.”

a). Chambua mtindo katika dondoo hili 						( alama 4)
b) Kwa kutolea mifano, onyesha aina tatu za mandhari zinazojitokeza katika dondoo hili 
(alama 3)
c). Fafanua sifa tano za msemaji wa maneno haya					(alama 5)
d) Onyesha jinsi ushirikina umejikita katika jamii ya hadithi hii. 			(alama 8)

